
PATVIRTINTA

Šakių rajono savivaldybės  

administracijos direktoriaus
2013 m. rugpjūčio 7  d. įsakymu Nr. AT-863
RAJONO SAVIVALDYBĖS ADMINISTRACIJOS DARBUOTOJŲ INSTRUKTAVIMO SAUGOS IR SVEIKATOS KLAUSIMAIS TVARKA

I. BENDROSIOS NUOSTATOS

1. Rajono savivaldybės administracijos darbuotojų instruktavimo saugos ir sveikatos klausimais tvarka (toliau - Tvarka) nustato  įstaigos darbuotojų ir darbuotojų, atliekančių kontrolės funkcijas kitose įstaigose, organizacijose, instruktavimo saugos ir sveikatos klausimais tvarką.

2. Šioje Tvarkoje vartojamos sąvokos:

2.1. darbuotojų saugos ir sveikatos instrukcija (toliau -  Instrukcija) rajono savivaldybės administracijos direktoriaus patvirtintas saugos ir sveikatos vietinis (lokalinis) norminis teisės aktas, kuriuo įvardijami, pateikiami darbo vietoje, darbo aplinkoje esami ir galimi rizikos darbuotojų saugai ir sveikatai veiksniai, nurodomi saugūs darbo metodai ir veiksmai, saugant savo ir kitų darbuotojų sveikatą ir gyvybę. Instrukcija yra rašytinės formos.

2.2. instruktavimas – darbuotojo informavimas apie jo darbo vietoje, darbo aplinkoje esančius ar galimus pavojus, jų keliamą riziką darbuotojo saugai ir sveikatai, būtinus veiksmus ir apsaugos priemones, kad išvengti nelaimingų atsitikimų darbe ir sveikatos sutrikimų.

2.3. kitos sąvokos atitinka Lietuvos Respublikos darbo kodekso (Žin., 2002, Nr. 64-2569), Lietuvos Respublikos darbuotojų saugos ir sveikatos įstatymo (Žin., 2003, Nr.70-3170), kitų darbuotojų saugos ir sveikatos teisės aktų sąvokas.

II. DARBUOTOJŲ INSTRUKTAVIMO TVARKA

3. Visi rajono savivaldybės administracijos darbuotojai, neatsižvelgiant į jų darbo stažą, kvalifikaciją, turi būti instruktuojami darbuotojų saugos ir sveikatos klausimais.
4. Administracijos darbuotojams atliekami šie instruktažai:

4.1. įvadinis;

4.2. pirminis darbo vietoje;

4.3. periodinis darbo vietoje;

4.4. papildomas darbo vietoje;

4.5. tikslinis darbo vietoje.

5. Instruktavimus atlieka vyriausiasis darbų saugos specialistas, seniūnijoje – seniūnas. Vyriausiojo darbų saugos specialisto ligos, atostogų, komandiruotės metu instruktavimus atlieka rajono savivaldybės administracijos direktorius ar jo pavaduotojas, seniūnijoje – seniūno pavaduotojas ar seniūną pavaduojantis kitas seniūnas.

6. Įvadinis instruktavimas privalomas visiems rajono savivaldybės administracijoje įdarbinamiems darbuotojams. Jis atliekamas įdarbinus darbuotoją, įforminamas Darbuotojų saugos ir sveikatos įvadinių instruktavimų registravimo žurnale (1 priedas). Seniūnijose seniūnai, gavę Administracijos direktoriaus įgaliojimus, instruktuoja seniūnijos darbuotojus ir tai įformina seniūnijos darbuotojų saugos ir sveikatos įvadinių instruktavimų registravimo žurnale.

7. Įvadinio instruktavimo metu darbuotojas turi būti supažindinamas su rajono savivaldybės administracijos veikla ir jos ypatumais, susijusiais su darbuotojų sauga ir sveikata, būsimo darbo sąlygomis, pavojingomis vietomis, kolektyvinės sutarties susitarimais, kitais darbovietėje galiojančiais ir jo darbą reglamentuojančiais aktais.

8. Pirminį instruktavimą prieš pradėdami dirbti rajono savivaldybės administracijoje, seniūnijoje, privalo išklausyti darbuotojai, kurių veikla susijusi su darbo priemonių naudojimu, priežiūra ir remontu, paslaugų teikimu, medžiagų naudojimu.

9. Instruktuojama pagal rajono savivaldybės administracijoje parengtas ir patvirtintas darbuotojų saugos ir sveikatos instrukcijas, įrenginių naudojimo instrukcijas ir kitus dokumentus, kuriuose pateikiama darbuotojui būtina informacija, kad jis galėtų saugiai dirbti konkrečioje darbo vietoje.

10. Po instruktavimo instruktuojantis asmuo įsitikina, ar darbuotojas suprato, kaip pavestą darbą atlikti saugiai, nepakenkti sau ir kitiems darbuotojams.
11. Darbuotojui, išklausiusiam pirminį instruktavimą darbo vietoje, leidžiama dirbti tik po to, kai instruktavimas įforminamas Darbuotojų saugos ir sveikatos instruktavimų darbo vietoje registravimo žurnale (2 priedas) arba Darbuotojų saugos ir sveikatos instruktavimų registravimo kortelėje (3 priedas).

12. Periodinis instruktavimas darbo vietoje rajono savivaldybės administracijos darbuotojams atliekamas ne rečiau kaip kartą per 24 mėnesius. Ne rečiau kaip kartą per 12 mėnesių instruktuojami šie darbuotojai:

12.1. vairuotoja (-as);

12.2. remontininkė (-as);
12.3. darbininkė (-as);

12.4. valytoja (-as);

12.5. traktorininkė (-as);

12.6. kapinių prižiūrėtoja (-as);

12.7. elektros įrenginių prižiūrėtoja (-as).
13. Papildomas instruktavimas darbo vietoje darbuotojams atliekamas, kai:

13.1. pasikeičia darbo aplinkos rizikos veiksniai, pakeičiamas darbas ar darbo vieta;

13.2. patvirtinami nauji Administracijos norminiai dokumentai (darbuotojų saugos ir sveikatos instrukcijos, įrenginių naudojimo instrukcijos ir kt.);

13.3. darbuotojas pažeidžia saugos ir sveikatos norminių teisės aktų reikalavimus arba elgiasi nesaugiai;

13.4. pareikalauja valstybinis darbo inspektorius;

13.5. Administracijos direktorius nusprendžia, kad to reikia siekiant apsaugoti darbuotojus nuo traumų ir profesinių ligų.

14. Papildomas instruktavimas įforminamas Darbuotojų saugos ir sveikatos instruktavimų darbo vietoje registravimo žurnale arba Darbuotojų saugos ir sveikatos instruktavimų registravimo kortelėje.

15. Tikslinį instruktavimą privalo išklausyti darbuotojai, dirbantys pagal paskyras-leidimus, taip pat darbuotojai, kuriems tam tikrais atvejais gali būti pavedama vienkartinė užduotis, nesusijusi su jų nuolatiniu darbu ar profesija (pakrovimas, iškrovimas, teritorijos tvarkymas, stichinės nelaimės padarinių likvidavimas ir kiti panašūs darbai). 

16. Tikslinis instruktavimas įforminamas paskyroje – leidime, Darbuotojų saugos ir sveikatos instruktavimų registravimo kortelėje, o jei instruktuojama pagal rašytines instrukcijas-Darbuotojų saugos ir sveikatos instruktavimų darbo vietoje registravimo žurnale.

17. Darbuotojų saugos ir sveikatos instruktavimų registravimo kortelės saugomos 30 kalendorinių dienų nuo atitinkamų darbų užbaigimo dienos, jei atliekant tuos darbus neįvyko nelaimingas atsitikimas, avarija ar incidentas. Įvykus minėtiems įvykiams, kortelės saugomos, kol įvykis ištiriamas, ir pridedamos prie tyrimo medžiagos.

18. Darbuotojų saugos ir sveikatos įvadinių instruktavimų ir Darbuotojų saugos ir sveikatos instruktavimų darbo vietoje registravimo žurnalai Administracijoje saugomi 10 metų po paskutinio įrašo juose.

III. DARBUOTOJŲ, KURIE ATLIEKA KONTROLĖS FUNKCIJAS KITOSE ĮSTAIGOSE, ORGANIZACIJOSE, INSTRUKTAVIMO TVARKA

19. Rajono savivaldybės administracijos darbuotojus, atliekančius įstatymų ar kitų norminių teisės aktų nustatytas kontrolės funkcijas kitose įstaigose, organizacijose, instruktuoja vyriausiasis darbų saugos specialistas Administracijoje nustatyta tvarka.
20. Jei įstaigoje, organizacijoje, kurioje atliekamos kontrolės funkcijos, taikomos specifinės apsaugos priemonės nuo esamos ar galimos rizikos, šios įstaigos, organizacijos vadovas informuoja apie tai atvykusius kontrolės funkcijas vykdančius darbuotojus.

IV. BAIGIAMOSIOS NUOSTATOS

            21. Darbuotojų instruktavimo įforminimo dokumentai saugomi rajono savivaldybės administracijos direktoriaus nustatyta tvarka.

_________________________________________________

Rajono savivaldybės administracijos

darbuotojų saugos ir sveikatos instrukcijų

rengimo ir darbuotojų instruktavimo tvarkos 

1 priedas

DARBUOTOJŲ SAUGOS IR SVEIKATOS ĮVADINIŲ INSTRUKTAVIMŲ

REGISTRAVIMO ŽURNALAS





  Pradėta 20__m.___________d.

                                              

Baigta 20__m.___________d.

(Antras ir kiti lapai)

Rajono savivaldybės administracijos

darbuotojų saugos ir sveikatos instrukcijų

rengimo ir darbuotojų instruktavimo tvarkos 

2 priedas

DARBUOTOJŲ SAUGOS IR SVEIKATOS INSTRUKTAVIMŲ DARBO VIETOJE REGISTRAVIMO ŽURNALAS


Pradėta 20__m.____________d.


Baigta 20__m.____________d.

(Antras ir kiti lapai)

	Data
	Instruk-tuojamojo vardas, pavardė
	Instruk-

tuojamo-

jo asmens

kodas
	Instruktuo-

jamojo profesija,

specialybė
	Instruk-

cijų Nr.,

jų kiekis

žodžiu
	Instruk-

tavimo pavadi-

nimas
	Instruk-

tuojan-

čiojo

vardas,

pavardė
	Parašai

___________________

Rajono savivaldybės administracijos

darbuotojų saugos ir sveikatos instrukcijų

rengimo ir darbuotojų instruktavimo tvarkos 

3 priedas

ŠAKIŲ RAJONO SAVIVALDYBĖS ADMINISTRACIJA

2013 m._____________d. Nr.

DARBUOTOJŲ SAUGOS IR SVEIKATOS INSTRUKTAVIMŲ REGISTRAVIMO KORTELĖ

Žemiau išvardyti darbuotojai buvo instruktuoti saugos ir sveikatos klausimais jų darbo vietoje.

Instruktavimo temos:

_____________________________________________________________________________________________________________________________________________________________________________________________________________________________________________________________________________________________________________________________​​​​___

	Eil. Nr.
	Data
	Darbuotojo vardas, pavardė
	Darbo pobūdis

(funkcijos)
	Darbuotojo, išklausiusio instruktavimą, parašas
	Instruktavusiojo

